Държавен вестник, бр. 10, 2015 г., стр. 77

БРОЙ  10	
Д Ъ Р Ж А В Е Н  В Е С Т Н И К 	
СТР.  77  
8. план за количеството мляко, което ще 
бъде обект на преговорите, индикативен 
график и концентрация на доставките и по-
тенциални изкупвачи, с които ще се водят 
преговори за суровината; 
9. декларация от организацията на произ-
водителите, че няма да води преговори и да 
сключва договори за доставка на количество 
сурово мляко, което надхвърля 33 % от на-
ционалната продукция на мляко по видове и 
3,5 % от продукцията на Европейския съюз. 
(3) При установяване на непълноти или 
несъответствия в представените документи 
заявителят се уведомява писмено с указание 
за отстраняване на нередовностите в 14-дневен 
срок от получаване на съобщението.
Чл. 17. (1) Длъжностни лица, оправомоще-
ни от министъра на земеделието и храните, 
извършват проверка по документи и на място 
относно изпълнението на условията за при-
знаване на организации на производители в 
сектора на млякото и млечните продукти. 
(2) При извършване на проверка на място 
се съставя констативен протокол по образец, 
одобрен със заповед на министъра на земе-
делието и храните. 
(3) В срок до 4 месеца от подаване на заяв-
лението министърът на земеделието и храните 
издава заповед, с която признава или отказва 
да признае организацията на производителите. 
(4) Отказът на министъра на земеделието 
и храните подлежи на обжалване в 14-дневен 
срок пред Върховния административен съд 
по реда на Административнопроцесуалния 
кодекс.
Чл. 18. Признатите от министъра на земеде-
лието и храните организации на производители 
в сектора на млякото и млечните продукти 
се вписват в регистър, който се публикува на 
интернет страницата на МЗХ.
Чл. 19. При всяка промяна на обстоятел-
ствата, свързани с дейността и условията за 
признаване на организацията, упълномощен 
представител на признатата организация на 
производителите е длъжен да уведоми МЗХ 
в 14-дневен срок от настъпване на обстоя-
телството.
Чл. 20. (1) Длъжностните лица по чл. 17, 
ал. 1 извършват контрол върху дейността и 
спазването на условията за признаване по 
чл. 12 на признатите и вписани в регистъра 
по чл. 18 организации на производители. 
(2) Контролът се осъществява чрез провер-
ки на място, които се извършват най-малко 
веднъж годишно.
(3) Проверки се извършват и при постъпили 
писмени сигнали и жалби, като анонимните 
сигнали и жалби не се разглеждат. 
(4) При извършване на проверките предста-
вителите на организацията на производителите 
са длъжни да осигурят достъп до помещенията, 
софтуера, документацията и стопанствата на 
членовете и да оказват съдействие.
Чл. 21. (1) При констатиране на нарушения 
и несъответствия с изискванията за признаване 
на организацията на производители длъжност-
ните лица дават указания за отстраняване на 
нарушенията и несъответствията в срок до 2 
месеца от момента на констатирането.
(2) Срокът по ал. 1 се удължава еднократно 
при постъпило мотивирано писмено искане 
от организацията, но с не повече от 2 месеца. 
Чл. 22. (1) При неотстраняване на конста-
тираните нарушения и несъответствия в срока 
по чл. 21 министърът на земеделието и храните 
издава заповед за оттегляне на признаването 
на организацията на производителите.
(2) Заповедта по ал. 1 подлежи на обжалване 
в 14-дневен срок пред Върховния администра-
тивен съд по реда на Административнопро-
цесуалния кодекс.
(3) Организацията може да кандидатства 
повторно за признаване не по-рано от 6 месеца 
след оттегляне на признаването.
Чл. 23. (1) Признаването на организациите 
на производителите се оттегля и:
1. по инициатива на нейните членове;
2. при преобразуване чрез вливане, сли-
ване, разделяне, отделяне и чрез промяна на 
правната форма;
3. при прекратяване на организацията.
(2) Приемащите или новоучредените дру-
жества кандидатстват отново за признаване 
по реда на този раздел.
Чл. 24. (1) Асоциация на организации на 
производители в сектора на млякото и млеч-
ните продукти се признава от министъра на 
земеделието и храните.
(2) Асоциацията по ал. 1 подава в МЗХ 
заявление по образец, одобрен със заповед 
на министъра на земеделието и храните, като 
посочва дейностите, които ще извършва.
(3) Към заявлението се прилагат: 
1. заверено копие на учредителен акт;
2. заверено копие от вътрешен правилник 
за дейността на дружеството;
3. заверен списък на признатите органи-
зации на производителите, които членуват;
4. декларация от асоциацията, че няма 
да води преговори и да сключва договори за 
доставка на количество сурово мляко, което 
надхвърля 33 % от националната продукция 
на мляко по видове и 3,5 % от продукцията 
на Европейския съюз; 
5. план за количеството мляко, което ще 
бъде обект на преговорите, индикативен 
график и концентрация на доставките и по-
тенциални изкупвачи, с които ще се водят 
преговори за суровина.